rejauldu/bengali-wikipedia huggingface dataset:
কাদ্ধো বিমানবন্দর () মালদ্বীপের লামু প্রবালপ্রাচীরে কাদ্ধো দ্বীপে অবস্থিত একটি অভ্যন্তরীণ বিমানবন্দর। বিমানবন্দরটি ফোনাদ্ধোর  উত্তরপূর্বকোণে অবস্থিত।   ইতিহাস  প্রকল্পটির প্রাথমিক পরিকল্পনা থেকেই রাষ্ট্রপতি মামুন আবদুল গায়ুমের উদ্যোগে শুরু হওয়া উন্নয়ন কর্মসূচির মধ্যে ছিল। প্রকল্পটি বাণিজ্য ও শিল্পমন্ত্রী-সহ-প্রতিরক্ষা ও জাতীয় সুরক্ষা উপমন্ত্রী ইলিয়াস ইব্রাহিম তত্ত্বাবধান করেন।  প্রকল্পটি বাস্তবায়নে সক্রিয় ভূমিকার জন্য ফার্স্ট লেফটেন্যান্ট কায়রু টট্টু মানিকু বিশেষভাবে উল্লেখযোগ্য। তেমনিভাবে, জনাব কুন'দি আলী সেলিম; সিভিল এভিয়েশন অথরিটির সিনিয়র রক্ষণাবেক্ষণ প্রযুক্তিবিদ জনাব আহমেদ মাহরিন; মেজর শওকত ইব্রাহিম; লেফটেন্যান্ট আহমেদ জহির; ল্যান্স কর্পোরাল জসিম আহমেদ এবং জনাব রণভিক্কা আদম মানিকু (পরবর্তীতে জাতীয় সুরক্ষা পরিষেবার স্টাফ সার্জেন্ট) সহ সকলেই উল্লেখযোগ্য অবদান রেখেছেন। প্রকল্পের প্রাথমিক পর্যায়ে প্রতিরক্ষা ও জাতীয় সুরক্ষা মন্ত্রণালয় এবং রাজ্য ট্রেডিং অর্গানাইজেশন মূল্যবান সহায়তা করেছে।  রানওয়ের জন্য খনন কাজ শুরু হয় ১৯৮২ সালের ১১ জানুয়ারি এবং রানওয়ের শেষ স্তরটি ১৯৮৬ সালের ৬ এপ্রিল সম্পন্ন হয়।  প্রকল্পটি স্থানীয় দক্ষতার সাহায্যে পুরোপুরি বাস্তবায়ন করা হয়েছে এবং যদিও এটি এককভাবে সরকারের বাজেটের আওতায় নেওয়া হয়েছিল, তবে বাইরে থেকে অতিরিক্ত আর্থিক সহায়তাও পেয়েছিল, বিশেষকরে জাতিসংঘের উন্নয়ন কর্মসূচি (ইউএনডিপি), আন্তর্জাতিক বেসামরিক বিমান পরিবহন সংস্থা (আইসিএও) এবং পেট্রোলিয়াম রফতানিকারক দেশগুলির তহবিল (ওপেক তহবিল) সংস্থার কাছ থেকে। রাষ্ট্রপতি মামুন আবদুল গায়ুম এই বিমানবন্দরটি উদ্বোধন করেন। কাদ্ধো বিমানবন্দরে রানওয়ের পরিমাপ ৭৬২ মিটার দীর্ঘ এবং ৩০ মিটার প্রশস্ত।  ১৯৭৮ সালে মালদ্বীপের রাষ্ট্রপতি মামুন আবদুল গায়ুম যখন দায়িত্ব গ্রহণ করেছিলেন, তখন দেশের বেশ কয়েকটি চূড়ান্ত সমস্যার মধ্যে মালে ও দূরবর্তী দ্বীপপুঞ্জের মধ্যে যাতায়াতে সমস্যা এবং বিদেশী মাছ ধরার জাহাজ অবৈধভাবে মালদ্বীপের আঞ্চলিক জলে প্রবেশের কারণে মালদ্বীপের মৎস শিল্পে বিরূপ প্রভাব পড়ে ছিল।  পূর্বোক্ত সমস্যাগুলি সমাধানের পদক্ষেপ হিসাবে সরকার মালে এবং আরও চারটি গুরুত্বপূর্ণ অঞ্চলের মধ্যে বিমান যোগাযোগ স্থাপনের সিদ্ধান্ত নেয়।  কাদ্ধো হ'ল প্রায় বৃহদাকার একটি দ্বীপ যা মালে এবং গান বিমানবন্দরের মধ্যবর্তী স্থানে অবস্থিত।   সু্যোগ-সুবিধা  এই বিমানবন্দরটি সমুদ্রপৃষ্ঠ থেকে প্রায় ৪ ফুট (১.২ মি) উঁচুতে অবস্থিত। এটির একটি বিটুমিনাস রানওয়ে (০৩/২১) রয়েছে, যার পরিমাপ ১,২২০ মিটার × ৩০ মিটার (৪,০০৩ ফুট × ৯৮ ফুট)। বিমানবন্দর অ্যাপ্রোন ১০৫ মিটার × ২২ মিটার। সংক্ষিপ্ত টেক অফ এবং অবতরণ বিমান যার সর্বাধিক ওজন ৭৫০০ কেজি এর মধ্যে সীমাবদ্ধ।   বিমান সংস্থা এবং গন্তব্যস্থল    তথ্যসূত্র    বহি‌ঃসংযোগ   VRMK-এর বিমান চালনা সংক্রান্ত তালিকা - স্কাই ভেক্টর    বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মালদ্বীপের বিমানবন্দর বিষয়শ্রেণী:১৯৮৬-এ প্রতিষ্ঠিত বিমানবন্দর
নীলিমা দাস (২৭ মে ১৯৯২ – ১২ ফেব্রুয়ারি ১৯৯৬) ছিলেন বাংলা রঙ্গমঞ্চ ও চলচ্চিত্রের বিশিষ্ট   অভিনেত্রী।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ২০৩,  নৃত্যগীতেও তিনি  ছিলেন পারদর্শী।  জীবনী  নীলিমা দাসের জন্ম ১৯২৯ খ্রিস্টাব্দের ২৭ মে ব্রিটিশ ভারতের অধুনা পশ্চিমবঙ্গের কলকাতায়। পিতা মথুরানাথ দাস ছিলেন একজন ব্যবসায়ী।   মাতা সুহাসিনী ছিলেন সেকালের খ্যাতনাম্নী অভিনেত্রী। পাঁচ ভাই বোনের মধ্যে নীলিমা ছিলেন দ্বিতীয় সন্তান। পিতার অকাল মৃত্যু হলে তার মা একরকম বাধ্য হয়েই অভিনয়ের জগতে আসেন। মাতার কিন্তু ইচ্ছা ছিল না, নীলিমা অভিনেত্রী হয়। তাই তিনি লেখাপড়া শেখানোর পর রাজকুমার সিং-এর কাছে মণিপুরি নৃত্য শেখান। মাত্র তের বৎসর বয়সে নীলিমা কলকাতার 'নিউ এম্পায়ার' ও 'টাইগার' সিনেমা হলের মঞ্চে তাসের দেশ ও জটায়ু বধ নৃত্যনাট্যে অংশগ্রহণ করেন। এলাহাবাদে অল ইন্ডিয়া মিউজিক কনফারেন্সে নৃত্য পরিবেশন করে তিনি প্রশংসিত হন। সেকালের প্রখ্যাত ইম্প্রেসারিয়ো তথা প্রমোদ পরিবেশক  হরেন ঘোষের দলের সঙ্গে নীলিমা ভারতের নানা স্থানে, এমনকি বিদেশেও ভ্রমণ করেন। পরে অবশ্য তিনি অভিনয় জগতে যুক্ত হন। ১৯৪৭ খ্রিস্টাব্দে ষোল-সতেরো বৎসর বয়সে আসেন চলচ্চিত্র জগতে।  তার প্রথম মুক্তিপ্রাপ্ত চলচ্চিত্র ছিল পরভৃতিকা। কবি ছায়াছবিতে তার অভিনয় ছিল বিশেষ উল্লেখযোগ্য। মানু সেন, তুলসী লাহিড়ী, পশুপতি চট্টোপাধ্যায়, নীরেন লাহিড়ী, উৎপল দত্ত প্রমুখ পরিচালকদের সঙ্গে কাজ করেছেন তিনি। অনধিক ৩৪ টি ছবিতে অভিনয় করেছেন। ১৯৯২ খ্রিস্টাব্দে শেষ মুক্তিপ্রাপ্ত ছবিটি ছিল, অনন্যা। তার অভিনীত অন্যান্য উল্লেখযোগ্য চলচ্চিত্র হল–  অরক্ষণীয়া (১৯৪৮),   মহাকাল,  মেঘ (১৯৬১),   জীবন সৈকতে (১৯৭২),   অমৃত কুম্ভের সন্ধানে (১৯৮২), চলচ্চিত্রের পাশাপাশি তিনি পেশাদার নাট্যমঞ্চে ও বেতারেও নিয়মিত অভিনয় করতেন। রঙ্গমঞ্চে অভিনয় করেই তিনি বিশিষ্ট অভিনেত্রীর স্বীকৃতি পান। রঙমহলে কবি নাটকে 'বসন'-এর চরিত্রে অভিনয় করে প্রভূত প্রশংসা লাভ করেন।  ১৯৫৮ খ্রিস্টাব্দে উৎপল দত্ত প্রতিষ্ঠিত ইংরেজী নাট্যদল লিটিল থিয়েটার গ্রুপ (এল টি জি) গঠন করলে নীলিমা যুক্ত  হন। <ref name="BanglaCinema100">এই সংস্থার হয়ে নাট্য উৎসবে ওথেলো নাটকে ওথেলোর স্ত্রী 'ডেসডিমোনো' ভূমিকায় নীলিমা অভিনয় করেন। দীর্ঘদিন থিয়েটারের সঙ্গে যুক্ত হয়ে 'কাশী বিশ্বনাথ মঞ্চ', 'স্টার', 'সুজাতা সদন', 'তপন থিয়েটার' মঞ্চে অভিনয় করেছেন।  তার অভিনীত উল্লেখযোগ্য নাটকগুলি হল–  এল টি জি–  ছায়ানট  নীচের মহল  একেই কি বলে সভ্যতা  অঙ্গার প্রভৃতি  পি এল টি–  টোটা  সূর্যশিকার  দাঁড়াও পথিকবর  জীবনাবসান নীলিমা দাস নৃত্যশিল্পী কল্যাণ দাসকে বিবাহ করেছিলেন। কিডনির রোগে আক্রান্ত হয়েছিলেন নীলিমা। ১৯৯৬ খ্রিস্টাব্দের ১২ ফেব্রুয়ারি কলকাতার নিজ বাসভবনে প্রয়াত হন।  তথ্যসূত্র  বিষয়শ্রেণী:১৯২৯-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি অভিনেত্রী বিষয়শ্রেণী:ভারতীয় অভিনেত্রী
সাত নম্বর কায়েদী দীপেন্দ্র সান্যালের গল্প অবলম্বনে সুকুমার দাশগুপ্ত পরিচালিত একটি বাংলা চলচ্চিত্র। চলচ্চিত্রটি ১৯৫৩ সালের  ফেব্রুয়ারি এস এম এম প্রোডাকশনের ব্যানারে প্রকাশিত হয়েছিল। এটি ছিল সুচিত্রা সেনের প্রথম অফিশিয়াল ডেবিউ ফিল্ম।  অভিনয়  সুচিত্রা সেন  ছবি বিশ্বাস  কমল মিত্র  সমর রায়  ভানু বন্দ্যোপাধ্যায়  জহর গাঙ্গুলি  শ্যাম লাহা  কানু বন্দ্যোপাধ্যায়  মোলিনা দেবী  মিহির ভট্টাচার্য  প্রভা দেবী  বিজয় বোস  তথ্যসূত্র  বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫৩-এর চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় সাদাকালো চলচ্চিত্র
রমানন্দ সেনগুপ্ত (৮ মে ১৯১৬ - ২৩ আগস্ট ২০১৭) একজন ভারতীয় চিত্রগ্রাহক ছিলেন।  তিনি ১৯১৬ সালে ঢাকায় জন্মগ্রহণ করেন।  সেনগুপ্ত ৭০টিরও বেশি ছবিতে পর্দার পেছনে কাজ করেছেন। তিনি ১৯৩৮ সালে কলকাতার অরোরা ফিল্ম কর্পোরেশনে একজন শিক্ষানবিশ হিসেবে যোগদান করেন ও চিত্রগ্রহণের কাজ শুরু করেন। তিনি প্রথম জি কে মেহতার সাথে ১৯৪১ সালের কুরুক্ষেত্র  চলচ্চিত্রে সহকারী হিসাবে কাজ করেছিলেন।  সেনগুপ্তের প্রথম একক কাজ ছিল অর্ধেন্দু মুখার্জী পরিচালিত পূর্বরাগ। ফরাসি পরিচালক জঁ রনোয়ার তার ১৯৫১ সালের চলচ্চিত্র ল্য ফ্লোভ-এর শুটিং করতে কলকাতায় আসলে সেনগুপ্ত তার সাথে কাজ করেন।  ২০০৭ সালে উৎসব মুখার্জী সেনগুপ্তকে নিয়ে আন্ডার এক্সপোজড নামে একটি প্রামাণ্যচিত্র তৈরি করেছিলেন। সিদ্ধার্থ মাইতি সেনগুপ্তকে নিয়ে একটি বই লিখেন এবং আলোর ফ্রেমে ছায়ার সাজ নামে একটি প্রামাণ্যচিত্র তৈরি করেন।  চলচ্চিত্রের তালিকা   ডাকঘর  বিন্দুর ছেলে  কংকাবতীর ঘাট  পার্সোনাল এসিস্টেন্ট  বন্ধু  হংসমিথুন পার্থ প্রতিম বন্দ্যোপাধ্যায়  দেখার কারা  নাগরিক (১৯৭৭)  তিন ভূবনের পারে  নিশীথে (১৯৬১)  মেঘ (১৯৬০)  শ্রী লংকানাথ (১৯৬০, ওড়িষা)  হেডমাস্টার (১৯৫৯)  শিল্পী (১৯৫৬)  রাত ভোরে (১৯৫৫, মৃণাল সেনের প্রথম চলচ্চিত্র)  ঘুম ভাংগার গান -উৎপল   দ্য রিভার (১৯৫১)  পূর্বাত্রা (১৯৪৭)  পূর্বরাগ (১৯৪৬)  তথ্যসূত্র  বহিঃসংযোগ    বিষয়শ্রেণী:১৯১৬-এ জন্ম বিষয়শ্রেণী:২০১৭-এ মৃত্যু বিষয়শ্রেণী:পশ্চিমবঙ্গের চিত্রগ্রাহক বিষয়শ্রেণী:বাঙালি ব্যক্তি বিষয়শ্রেণী:ভারতীয় শতবর্ষী ব্যক্তি বিষয়শ্রেণী:২০শ শতাব্দীর ভারতীয় আলোকচিত্রশিল্পী বিষয়শ্রেণী:বিশ্বভারতী বিশ্ববিদ্যালয় বিষয়শ্রেণী:ঢাকার শিল্পী বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী
ম্যাগনেসিয়াম ব্রোমাইড একটি অজৈব যৌগ যার রাসায়নিক সংকেত MgBr2। এটি ম্যাগনেসিয়াম ধাতু এবং ব্রোমিনের রাসায়নিক বিক্রিয়া থেকে গঠিত একটি রাসায়নিক যৌগ। ম্যাগনেসিয়াম ব্রোমাইড লবণটি দেখতে সাদা রঙের এবং জলগ্রাহী। এটি প্রায়শই স্নায়ু রোগের চিকিৎসায় মৃদু ঘুমের ওষুধ হিসাবে এবং খিঁচুনি রোগের চিকিৎসায় ব্যবহৃত হয়।Pradyot Patnaik. Handbook of Inorganic Chemicals. McGraw-Hill, 2002, ISBN 0-07-049439-8 এটি জল দ্রবণীয় এবং অ্যালকোহলে কিছুটা দ্রবণীয়। এটি বিস্কোফাইট, কার্নালাইট প্রভৃতি কিছু খনিজে প্রাকৃতিকভাবে অল্প পরিমাণে পাওয়া যায়। এছাড়া সমুদ্রের জলে যেমন মৃত সাগর -এর জলেও খুব কম পরিমাণে ম্যাগনেসিয়াম ব্রোমাইড থাকে।Gruyter, W. Concise Encyclopedia Chemistry, Walter de Gruyter & Company: Berlin, 1993; 612Lewis, R.J. Hawley’s Condensed Chemical Dictionary, 15th ed.; John Wiley &Sons Inc.:New York, 2007; 777   সংশ্লেষ  ম্যাগনেসিয়াম অক্সাইডের সাথে হাইড্রোব্রোমিক অ্যাসিডের বিক্রিয়া করে ম্যাগনেসিয়াম ব্রোমাইড সংশ্লেষিত করা হয়। বিক্রিয়ার পরে ম্যাগনেসিয়াম ব্রোমাইডকে কেলাসিত করা হয়। ম্যাগনেসিয়াম কার্বনেটের সঙ্গে হাইড্রোব্রমিক অ্যাসিডের বিক্রিয়া করলে ম্যাগনেসিয়াম ব্রোমাইড তৈরি হয়। পরে  বাষ্পীভবনের সাহায্যে এই মিশ্রণ থেকে  কঠিন ম্যাগনেসিয়াম ব্রোমাইড পাওয়া যায়।   ব্যবহার  ওষুধ শিল্পে অনেক বিক্রিয়ায় অনুঘটক হিসাবে ম্যাগনেসিয়াম ব্রোমাইড ব্যবহৃত হয়। যেমন ডাইহাইড্রোপিরিমিডিনোস সংশ্লেষণে এর ব্যবহার দেখা যায়। এটি প্রশান্তিদায়ক ওষুধ (ট্র্যানকুইলাইজার) হিসাবেও ব্যবহৃত হয়। ম্যাগনেসিয়াম ব্রোমাইড ইথাইল মূলকের সাথে যুক্ত হয়ে ধাতব জৈব যৌগ ইথাইল ম্যাগনেসিয়াম ব্রোমাইড তৈরি করতে পারে। এই  ইথাইল ম্যাগনেসিয়াম ব্রোমাইড ধাতব জৈব যৌগটি ট্রাইগ্লিসারল বিশ্লেষণের জন্য ব্যবহৃত হয়।Ando, Y; Tomita, Y; Haba, Y. Preparation of Ethyl Magnesium Bromide for Regiospecific Analysis of Triacylglycerols Journal of Oleo Science, 2008, 57, 459 সোদক ম্যাগনেসিয়াম ব্রোমাইড অগ্নি নিরোধক পদার্থ হিসাবে ব্যবহার করা হয়। দেখা  গিয়েছে প্রতি লিটারে ০.১২৫ মোল মাত্রার ম্যাগনেসিয়াম ব্রোমাইডের দ্রবণ তুলো উপাদানে মেশালে সেটির অগ্নি নিরোধক ক্ষমতা তৈরি হয়।   তথ্যসূত্র   বিষয়শ্রেণী:অজৈব যৌগ বিষয়শ্রেণী:ম্যাগনেসিয়াম যৌগ বিষয়শ্রেণী:ব্রোমাইড বিষয়শ্রেণী:ধাতব হ্যালাইড
দি গিরো জেলা আফগানিস্তানে দক্ষিণ-পূর্ব গজনি প্রদেশের মধ্যে এবং গজনির থেকে ৫০ কিমি দক্ষিণ-পূর্বে অবস্থিত একটি জেলা। জেলাটি বিক্ষিপ্তভাবে ছোট ছোট পর্বতশৃঙ্গমালার সাাথে একটি প্রশস্ত সমভূমি রয়েছে। ২০০৯ সালের আদমশুমারীর তথ্য অনুযায়ী এখানকার জনসংখ্যা ২২,৭০০, যার মধ্যে প্রায় শতভাগ পশতুন সম্প্রদায়ের লোকজন রয়েছে। জেলাটির কেন্দ্রীয় শহরের নাম হচ্ছে পানা।  এই অঞ্চলের অন্যান্য জেলাগুলির ক্রমবর্ধমান খরার কারণে ব্যাপকভাবে প্রভাবিত হয়ে অর্থনৈতিকভাবে ক্ষতিগ্রস্ত হয়। সাম্প্রতিক বছরগুলিতে ফলনে হার হ্রাস পেয়েছে এবং কৃষিই আয়ের প্রধান উৎস হিসেবে বিবেচিত হয়েছে। রাস্তাগুলির অবস্থা খুবই খারাপ। এছাড়াও স্বাস্থ্য ও শিক্ষা খাতে অনেক উন্নতি সাধিত করা প্রয়োজন।   তথ্যসূত্র   বহিঃসংযোগ   Map of Settlements AIMS, May 2002  বিষয়শ্রেণী:গজনি প্রদেশের জেলা
কার্ট স্টিভেন এঙ্গেল (জন্ম ডিসেম্বর ৯, ১৯৬৮) সাবেক আমেরিকার পেশাদার কুস্তিগির, অভিনেতা সাবেক অ্যামেচার কুস্তিগির। বর্তমানে সে ডাব্লিউডাব্লিউইর সাথে চুক্তিবদ্ধ রয়েছে যেখানে সে র ব্র্যান্ডের অনস্ক্রিন জেনারেল ম্যানেজারের দায়িত্ব পালন করছে। তিনি ফ্রিস্টাইল রেসলিং এ ১৯৯৫ ওয়ার্ল্ড রেসলিং চ্যাম্পিয়নশিপ এ গোল্ড মেডেল জয় করেন। এরপর ফ্রিস্টাইল রেসলিং এ ১৯৯৬ গ্রীষ্মকালীন অলিম্পিক এ গোল্ড মেডেল অর্জন করেন। সে ওই চার জনের মধ্যে একজন যারা অ্যামেচার রেসলিং এ গ্র্যান্ডস্ল্যাম জিতেছে (জুনিয়র ন্যাশনালস, এনসিএএ, ওয়ার্ল্ড রেসলিং চ্যাম্পিয়নশিপ এবং অলিম্পিক)। ২০১৬ সালে তাকে আন্তর্জাতিক ক্রীড়ার হল অফ ফেমে অন্তর্ভুক্ত করা হয় তার অ্যামেচার রেসলিং অর্জনের জন্য।  কার্ট আগস্ট ১৯৯৮ সালে পেশাদারি কুস্তিতে নাম লেখান। তিনি ডাব্লিউডাব্লিউএফ/ই তে ২১ বার চ্যাম্পিয়ন খেতাব জিতেছেন।   প্রাথমিক জীবন  এঙ্গেল পিটসবার্গ শহরের পেন্সিলভেনিয়ায় জ্যাকি এবং ডেবিড এঙ্গেল এর ঘরে জন্মগ্রহণ করেন। তিনি ১৯৯৩ সালে ক্ল্যারিয়ন বিশ্ববিদ্যালয় থেকে স্নাতক সম্পূর্ণ করেন। এঙ্গেল এর চার বড় ভাই এবং এক বোন রয়েছে। তার বাবা একজন ক্রেন অপারেটর ছিলেন। এঙ্গেল এর যখন ১৬ বছর বয়স,তখন তিনি এক কন্সট্রাকশন দূর্ঘটনায় মারা যান। এঙ্গেল তার জীবনী বই তার পিতাকে উৎসর্গ করেছেন। এঙ্গেল এর মা লম্বা সময় ক্যান্সার এর সাথে যুদ্ধ করে ২০১৫ সালে মারা যান।  তথ্যসূত্র   বহিঃসংযোগ      TNA Impact Wrestling Profile    Kurt Angle at The National Wrestling Hall of Fame website      বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন বিষয়শ্রেণী:ডাব্লিউডাব্লিউএফ ইউরোপিয়ান চ্যাম্পিয়ন বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন বিষয়শ্রেণী:ডাব্লিউডাব্লিউই হল অব ফেমে প্রবেশকারী বিষয়শ্রেণী:২০শ শতাব্দীর পেশাদার কুস্তিগির বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:মার্কিন আত্মজীবনীকার বিষয়শ্রেণী:১৯৯৬ গ্রীষ্মকালীন অলিম্পিকের পদক বিজয়ী বিষয়শ্রেণী:পেশাদার কুস্তির ক্ষমতাধর ব্যক্তি বিষয়শ্রেণী:পেশাদার কুস্তির রেফারি বিষয়শ্রেণী:বিশ্ব কুস্তি চ্যাম্পিয়ন বিষয়শ্রেণী:বিশ্ব কুস্তি চ্যাম্পিয়নশিপের পদক বিজয়ী বিষয়শ্রেণী:কিং অব দ্য রিং প্রতিযোগিতার বিজয়ী বিষয়শ্রেণী:ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন বিষয়শ্রেণী:ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:ডাব্লিউডাব্লিউইর গ্র্যান্ড স্ল্যাম চ্যাম্পিয়ন বিষয়শ্রেণী:ডাব্লিউডাব্লিউএফ/ডাব্লিউডাব্লিউই হার্ডকোর চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:২০শ শতাব্দীর মার্কিন পুরুষ ক্রীড়াবিদ বিষয়শ্রেণী:মার্কিন খ্রিস্টান
Aashaa   প্রয়োজনীয় সংযোগ:   অনুরোধের অবস্থা:   নিয়মিত কমন্সের মোবাইল অ্যাপ থেকে ছবি আপলোডের কারণে প্রায়শঃ ফাইল নাম, সংখ্যা সংক্রান্ত বিড়ম্ভনার শিকার হই। এছাড়াও নতুন অবদানকারীদের ফাইলের পুনঃ পরীক্ষা জন্য বিভিন্ন সময়ে বিপত্তিতে পড়ি। এসকল কারণের জন্য ফাইল রিমুভারের অধিকারের জন্য আবেদন করছি। আশা (আলাপ) ১৯:২১, ১৭ ফেব্রুয়ারি ২০১৫ (ইউটিসি)  কমন্সের ছবির নাম পরিবর্তনের জন্য আপনাকে কমন্সে ফাইল মুভারের জন্য আবেদন করতে হবে।--যুদ্ধমন্ত্রী আলাপ ২০:৫৭, ১৭ ফেব্রুয়ারি ২০১৫ (ইউটিসি)   Masum-al-hasan   প্রয়োজনীয় সংযোগ:   অনুরোধের অবস্থা:   আমি বাংলা উইকিপিডিয়ার একজন নিয়োমিত লেখক। এছাড়া কমন্সেও নিয়মিত ছবি আপলোড করে থাকি। কমন্সে আপলোডের ক্ষেত্রে অনেক সময় নিজের বা অন্যের ছবির নাম স্থানান্তরের প্রয়োজন পড়ে। এজন্য 'ফাইল মুভার' এর  অধিকারটি পেলে আমার জন্য সুবিধা হয়। ধন্যবাদ। মাসুম-আল-হাসান রকি (আলাপ) ১৮:৪৭, ২২ সেপ্টেম্বর ২০১৫ (ইউটিসি)  কমন্সের ছবির নাম পরিবর্তনের জন্য আপনাকে কমন্সে ফাইল মুভারের জন্য আবেদন করতে হবে।--যুদ্ধমন্ত্রী আলাপ ১৪:০১, ২৩ সেপ্টেম্বর ২০১৫ (ইউটিসি)   Seth Freaking Noman   প্রয়োজনীয় সংযোগ:   অনুরোধের অবস্থা:   চিত্র আপলোডের নীতিমালার সাথে আমি পরিচিত। আর চিত্র আআপলোডে আমার দক্ষতা রয়েছে। আমার এই অধিকার দরকার চিত্রের নাম পরিবর্তনের জন্য। $R (আলাপ)  ১০:১৮, ২৬ অক্টোবর ২০১৫ (ইউটিসি)  নীতিমালা অনুসারে এই ব্যবহারকারী অধিকারটি সাধারণত নতুন ব্যবহারকারী বা অল্প সংখ্যক মিডিয়া ফাইল নিয়ে কাজ করেছেন তাদের দেওয়া হয় না। সম্প্রতি যদিও আপনি বিভিন্ন সময় বিভিন্ন মানসম্মত সম্পাদনা করেছেন কিন্তু বাংলা উইকিতে আসলে ফাইল নামান্তরের খুব একটা প্রয়োজনও হয় না। আমি অত্যন্ত দুঃখিত কিন্তু অতি-সম্প্রতি এই একাউন্ট থেকে সম্পাদনার পূর্বে আপনার কিছু ঘটনায় আপনাকে এখনো আমি অভিজ্ঞ ব্যবহারকাী বলতে পারছি না। আমি এই অবেদনকে ব্যর্থ হিসেবে মার্ক করছি তবে কোন প্রশাসক যদি মনে করেন এই অীধকারটি আপনাকে দেওয়া প্রয়োজন তাহলে দিতে পারেন আমার কোন আপত্তি থাকবে না।--যুদ্ধমন্ত্রী আলাপ ১৭:৪৩, ২৬ অক্টোবর ২০১৫ (ইউটিসি)   iqsrb722   প্রয়োজনীয় সংযোগ:   অনুরোধের অবস্থা:   আমি উইকিপিডিয়াতে কাজ করছি প্রায় অনেক দিন হযে গেল। কমন্সে প্রায় ২০০+ ছবি আপলোড করেছি। আমি অনেক সময় ছবির সাথে শিরোনমা দিতে ভুল হয়ে যায় বা বানান ভুল হয়ে যায়। তাছাড়া অনেক ফাইল আছে যা নামের সাথে শিরোনামের গরমিল রয়েছে। এখন আমি এই অধিকার পেলে অন্য ফাইলমুভার-এর সময় বাছিয়ে নিজেই নতুন নামকরণ সম্পন্ন করতে পারব। তাই ফাইল রক্ষণাবেক্ষণ এবং পরিমার্জনা করার সুবিধার্থে আমাকে ফাইল মুভার অধিকার প্রদানের জন্যে আবেদন রাখছি। --- ইকবাল হোসেন (আলাপ) ০৭:৩৪, ৯ নভেম্বর ২০১৫ (ইউটিসি) ইকবাল হোসেন (আলাপ) ০৭:৩৪, ৯ নভেম্বর ২০১৫ (ইউটিসি)  কমন্সের ফাইল স্থানান্তরের জন্য আপনাকে কমন্সে আবেদন করতে হবে। বাংলা উইকিপিডিয়ায় ফাইল সংক্রান্ত কাজে আমি আপনাকে এখনো অভিজ্ঞ বলতে পারছি না কারণ আপনার আপলোডকৃত ফাইলগুলোর অধিকাংশতে কোন লাইসেন্স নেই। কিছু কিছু ভুল আপলোড রয়েছে, যেমন :চিত্র:Anika Kabir Shokh1.jpg। জীবিত ব্যক্তির ক্ষেত্রে সাধারণত নন-ফ্রি ছবি বাংলাতে আপলোড করা যায় না। এবং আপনি এখন পর্যন্ত কোন ফাইলের নামান্তরের জন্যও আবেদন করেননি। সবকিছু বিবেচনায় আবেদনটিকে ব্যর্থ হিসেবে মার্ক করছি।--যুদ্ধমন্ত্রী আলাপ ০৯:২৫, ৯ নভেম্বর ২০১৫ (ইউটিসি)
ক্রিস্টিয়ান ডপলার ( (; ২৯ নভেম্বর ১৮০৩ – ১৭ মার্চ ১৮৫৩) একজন অস্ট্রীয় গণিতবিদ ও পদার্থবিজ্ঞানী।  তিনি ১৮০৩ সালে অস্ট্রিয়ার জালৎসবুর্গ নগরীতে একটি ধনাঢ্য পরিবারে জন্মগ্রহণ করেন। তিনি ভিয়েনা পলিটেকনিক ইনস্টিটিউটে গণিতশাস্ত্রে পড়াশোনা করেন। স্নাতকোত্তর পর্যায়ে তিনি পদার্থবিজ্ঞান ও জ্যোতির্বিজ্ঞান বিষয়ে গবেষণা করেন। উচ্চশিক্ষায়তনে স্থায়ী চাকরি নিশ্চিত করার পেছনে আমলাতান্ত্রিক জটিলতার উপরে ধৈর্য হারিয়ে তিনি প্রায় উচ্চশিক্ষায়তন ছেড়ে দিয়েছিলেন ও মার্কিন যুক্তরাষ্ট্রে অভিবাসী হতে উদ্যত হয়েছিলেন। কিন্তু শেষ পর্যন্ত তিনি প্রাগে গণিতের শিক্ষক হিসেবে চাকরি পান। ১৮৩৮ সালে তিনি প্রাগ পলিটেকনিকে অধ্যাপক হিসেবে চাকরি পান। সেখানে কাজ করার সময় তিনি বহুসংখ্যক গণিত ও পদার্থবিজ্ঞান বিষয়ক গবেষণাপত্র প্রকাশ করেন। এদের মধ্যে নক্ষত্রের বর্ণের উপরে একটি বিখ্যাত গবেষণাপত্র ও একটি ঘটনার জন্য তিনি স্মরণীয়, যার নাম দেওয়া হয় ডপলার ক্রিয়া। ১৮৪২ সালে প্রকাশিত বিখ্যাত গবেষণাপত্রটির শিরোনাম ছিল উ্যবার ডাস ফাব্রিগে লিখ্‌ট ডের ডপ্পেলষ্টের্নে (Über das fabrige Licht der Doppelsterne, "যুগ্মনক্ষত্রসমূহের বর্ণিল আলো সম্পর্কে")।  ডপলার ক্রিয়া অনুসারে কোনও তরঙ্গের পর্যবেক্ষণকৃত কম্পাঙ্ক উৎস ও পর্যবেক্ষকের আপেক্ষিক দ্রুতির উপরে নির্ভরশীল। ডপলার এই ধারণাটি ব্যবহার করে যুগ্মনক্ষত্রগুলির বর্ণের ব্যাখ্যা প্রদান করেন। ১৮৪৯ সালে খ্যাতির সুবাদে তিনি ভিয়েনা বিশ্ববিদ্যালয়ে একটি গুরুত্বপূর্ণ পদ লাভ করেন। জীবনের বেশিরভাগ সময় ধরেই নাজুক স্বাস্থ্যের অধিকারী ডপলারের স্বাস্থ্যের অবনতি ঘটে এবং ১৮৫৩ সালে মাত্র ৫০ বছর বয়সে একটি বক্ষ সংক্রমণের কারণে তিনি মৃত্যুবরণ করেন।  তথ্যসূত্র  বিষয়শ্রেণী:১৮০৩-এ জন্ম বিষয়শ্রেণী:১৮৫৩-এ মৃত্যু বিষয়শ্রেণী:অস্ট্রীয় গণিতবিদ বিষয়শ্রেণী:অস্ট্রীয় পদার্থবিজ্ঞানী বিষয়শ্রেণী:ডপলার ক্রিয়া
লাখ টাকা  হল একটি বাংলা চলচ্চিত্র যেটি নীরেন লাহিড়ী পরিচালনা করেন। এই চলচ্চিত্রটি  ১ জানুয়ারী ১৯৫৩ সালে শতাব্দীচিত্র প্রতিষ্ঠানের ব্যানারে মুক্তি পেয়েছিল। এই সিনেমাটির মুখ্য চরিত্রে অভিনয় করেন ভানু বন্দ্যোপাধ্যায়, ছবি বিশ্বাস, আশু বোস এবং উত্তম কুমার।  শ্রেষ্ঠাংশে  ভানু বন্দ্যোপাধ্যায়  বেলারানী দেবী   সাবিত্রী চট্টোপাধ্যায়  ছবি বিশ্বাস  জহর রায়  উত্তম কুমার  আশু বোস   অজিত চ্যাটার্জী  নবদ্বীপ হালদার  নৃপতি চট্টোপাধ্যায়  রেণুকা রায়   শ্যাম লাহা  তথ্যসূত্র  বহিঃসংযোগ      বিষয়শ্রেণী:১৯৫৩-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র
মুপ্পালা লক্ষ্মণ রাও, () , অন্য ছদ্মনামে গণপতি হচ্ছেন  ভারতের কমিউনিস্ট পার্টি (মাওবাদী)'র প্রাক্তন সাধারণ সম্পাদক এবং দলটি ভারতে একটি অতিবাম   রাজনৈতিক দল, যেটিকে ভারত সরকার "সন্ত্রাসবাদী সংগঠন" হিসেবে তালিকাভুক্ত করেছে এবং এটির সব গঠন ও ফ্রন্ট সংগঠনসমূহকে  বেআইনি কার্যক্রম (প্রতিরোধ) আইন (UAPA) অনুযায়ী নিষিদ্ধ করেছে।  প্রাথমিক জীবন গণপতি তেলেঙ্গানার করিমনগর জেলার সরনাগপুরের বীরপুর গ্রামে জন্মগ্রহণ করেন। তিনি বিজ্ঞানে গ্রাজুয়েট এবং শিক্ষায় বি. এড. ডিগ্রি অর্জন করেন।Rahul Pandita. Hello Bastar: The Untold Story Of India’s Maoist Movement. Tranquebar Press (2011). .Chapter VI. p. 111 তিনি  করিমনগর জেলায় শিক্ষক হিসেবে কাজ করতেন এবং ওয়ারাঙ্গালে উচ্চশিক্ষা গ্রহণের জন্য চাকুরি পরিত্যাগ করেন।"We Shall Certainly Defeat the Government" OPEN. Retrieved 5 January 2013  প্রথম রাজনৈতিক জীবন ওয়ারাঙ্গলে, গণপতি মাওবাদী ক্যাডার নল্লা আদি রেড্ডি এবং প্রবীন তাত্ত্বিক কোন্ডাপল্লী সীতারামাইয়ার সংস্পর্শে আসেন, এবং শেষ পর্যন্ত তিনি দেশে নকশাল আন্দোলনে যোগ দেওয়ার সিদ্ধান্ত গ্রহণ করেন। তিনি ভারতের কমিউনিস্ট পার্টি (মার্কসবাদী -লেনিনবাদী ) গণযুদ্ধ (পিপলস ওয়ার গ্রুপ)-এর প্রথম দিকের সদস্যদের একজন যা থেকে গঠিত হয়েছে ভারতের কমিউনিস্ট পার্টি (মাওবাদী) এবং তিনি দলের সাধারণ সম্পাদক। ২০০৪ সালে মাওবাদী পার্টিকে (পিপলস ওয়ার গ্রুপ) এবং ভারতের মাওবাদী কমিউনিস্ট সেন্টার (এমসিসিআই)-এর  সংযুক্তির একটি উৎপাদন হিসাবে বলা হয়। এই ঐতিহাসিক সংযুক্তিতে তিনি জনযুদ্ধ গোষ্ঠীর সাধারণ সম্পাদক হিসেবে মাওবাদী কমিউনিস্ট সেন্টারের প্রধান প্রশান্ত বোসের সাথে চুক্তি পত্রে স্বাক্ষর করেছিলেন।  গণপতির একাধিক অন্যান্য উপনাম হচ্ছে মুপ্পালা লক্ষ্মণ রাও, শ্রীনিবাস, রাজন্য, রাজী রেড্ডি, রাধাকৃষ্ণ, জিপি, চন্দ্রশেখর, অজিত এবং সিএস।  মাওবাদী কার্যক্রমে ভূমিকা গণপতি বিভিন্ন নকশাল কর্মকাণ্ডে তার ভূমিকার জন্য ভারতীয় নিরাপত্তা বাহিনীর হাতে মোস্ট ওয়ান্টেড ব্যক্তিদের অন্যতম। ন্যাশনাল ইনভেস্টিগেশন এজেন্সি তার গ্রেপ্তারের গুরুত্বপূর্ণ কোনো তথ্যের জন্য ১,৫০০,০০০ ভারতীয় রূপির একটি পুরস্কার ঘোষণা করেছে। তার মাথার মোট দাম সর্বোচ্চ, যা ভারতীয় রূপিতে ৩৬,০০০,০০০। বর্তমানে ভারতের কমিউনিস্ট পার্টি (মাওবাদী) সাধারণ সম্পাদকের পদ থেকে সরে দাঁড়িয়েছেন গনপতি। তার স্থলাভিষিক্ত হয়েছেন নিম্বলা কেশভ রাও ওরফে বাসবরাজ। গনপতি নেপাল হয়ে ফিলিপাইনস চলে গেছেন এমনটাই গোয়েন্দাদের অভিমত।  আরও দেখুন    সমাজতন্ত্র  সাম্যবাদ  মার্কসবাদ  লেনিনবাদ  মার্কসবাদ-লেনিনবাদ  মার্কসবাদ-লেনিনবাদ-মাওবাদ  People's war  New Democratic Revolution  Radicalism (historical)  বামপন্থী রাজনীতি  Naxalite-Maoist insurgency  Anand  অনুরাধা গান্ধী  চেরুকুরি রাজকুমার আজাদ  চারু মজুমদার  কিষেনজি  Kobad Ghandy  কোন্ডাপল্লী সীতারামাইয়া  কোসা  নর্মদা আক্কা  প্রশান্ত বোস  নারায়ণ সান্যাল (মাওবাদী)  Ibungo Ngangom  তথ্যসূত্র  বহিঃসংযোগ  International Campaign Against War on the People in India   Interview with Comrade Ganapathy, General Secretary (GS), CPI (Maoist) given to Swedish writer Jan Myrdal and Gautam Navlakha  বিষয়শ্রেণী:সংশোধনবাদ বিরোধী বিষয়শ্রেণী:ভারতীয় সাম্যবাদী বিষয়শ্রেণী:ভারতীয় গেরিলা বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:করিমনগর জেলার ব্যক্তি বিষয়শ্রেণী:মাওবাদী বিষয়শ্রেণী:ভারতীয় মার্ক্সবাদী বিষয়শ্রেণী:মাওবাদী তাত্ত্বিক বিষয়শ্রেণী:নকশালপন্থী-মাওবাদী বিদ্রোহ
মুহাম্মদ রশিদ রিদা (; transliteration, Muḥammad Rashīd Riḍāʾ; উসমানীয় সিরিয়া, ২৩ সেপ্টেম্বর ১৮৬৫ বা ১৮ অক্টোবর১৮৬৫ –মিশর, ২২ আগস্ট ১৯৩৫) একজন মুসলিম সংস্কারক। তার ধারণাগুলো ইসলামি রাষ্ট্রের রাজনৈতিক দর্শন তৈরিতে ২০শ শতাব্দীর ইসলামি চিন্তাবিদদের উপর প্রভাব ফেলেছে। বলা হয় যে রশিদ রিদা তার প্রজন্মের সবচেয়ে প্রভাবশালী ও বিতর্কিত পণ্ডিত।Encyclopedia of Islam and the Muslim World, Thompson Gale (2004), p.597 তিনি সালাফি আন্দোলন ও কায়রোতে মোহাম্মদ আবদুহ কর্তৃক প্রতিষ্ঠিত ইসলামি আধুনিকতাবাদ আন্দোলন দ্বারা প্রভাবিত ছিলেন।Encyclopedia of Islam, Juan Campo, p. 581  রশিদ রিদা উসমানীয় সাম্রাজ্যের অন্তর্গত উসমানীয় সিরিয়ার ত্রিপলির নিকটবর্তী আল কালামুনের জন্মগ্রহণ করেন। তার প্রথমদিককার শিক্ষাজীবন প্রথামাফিক ইসলামি বিষয় দ্বারা সম্পন্ন হয়। ১৮৮৪-৫ সালে জামাল উদ্দিন আফগানি ও মোহাম্মদ আবদুহ কর্তৃক প্রকাশিত আল উরওয়া আল উসকা নামক পত্রিকায় প্রকাশ পান। ১৮৯৭ সালে আবদুহর সাথে কাজ করার জন্য তিনি কায়রোর উদ্দেশ্যে সিরিয়া ত্যাগ করেন। পরের বছর তারা আল মানার নামক সাপ্তাহিক (পরে মাসিক) প্রকাশ করেন।Encyclopedia of Islam and the Muslim World, Thompson Gale (2004), p.597 ১৯৩৫ সালে মৃত্যুর আগ পর্যন্ত তিনি এই পত্রিকায় কাজ করেছেন।  আরও দেখুন ইসলামি পণ্ডিতদের তালিকা  তথ্যসূত্র  বহিঃসংযোগ   Short biography Rashid Rida Hometown Website  Les clés du Moyen-Orient  বিষয়শ্রেণী:সিরিয়ান মুসলিম পণ্ডিত বিষয়শ্রেণী:মুসলিম পণ্ডিত বিষয়শ্রেণী:মুসলিম সংস্কারক বিষয়শ্রেণী:১৮৬৫-এ জন্ম বিষয়শ্রেণী:১৯৩৫-এ মৃত্যু বিষয়শ্রেণী:মুজাদ্দিদ বিষয়শ্রেণী:মুফাসসির বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:শাফিঈ ব্যক্তি বিষয়শ্রেণী:সুন্নি মুসলিম পণ্ডিত বিষয়শ্রেণী:সিরীয় সালাফি বিষয়শ্রেণী:আছারি ব্যক্তিত্ব
নিকিতা বারানোভস্কি কোন্তিনি (, ; জন্ম: ২১ মে ১৯৯৬; নিকিতা কোন্তিনি নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলির হয়ে গোলরক্ষক হিসেবে খেলেন।  প্রারম্ভিক জীবন নিকিতা বারানোভস্কি কোন্তিনি ১৯৯৬ সালের ২১শে মে তারিখে ইউক্রেনের চেরকাসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:আসোচাৎসিওনে কালচো সিয়েনা ১৯০৪-এর খেলোয়াড় বিষয়শ্রেণী:ফুটবল ক্লাব ক্রোতোনের খেলোয়াড় বিষয়শ্রেণী:ভিচেনৎসা ভির্তুসের খেলোয়াড় বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:রেজ্জিনা ১৯১৪-এর খেলোয়াড় বিষয়শ্রেণী:পুরুষ ফুটবল গোলরক্ষক